46. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 123332/637/166 της 26 Μαρτ./10  Απρ. 1980 (ΦΕΚ Β΄ 360) Περί τροποποιήσεως αποφάσεως περί τρικύκλων αγροτ. μηχανημάτων πολ/πλής χρήσεως. Έχοντας υπόψη: 1.Τις διατάξεις του άρθρ. 84, του Νόμ. 614/77 «περί κυρώσεως του Κώδικα Οδικής Κυκλοφορίας» σχετικά με τους όρους και προϋποθέσεις εγκρίσεως της κυκλοφορίας των νέων τύπων αγροτικών μηχανημάτων. 2.Την αριθ. 125399/1070/384/31.3.79 απόφασή μας, περί των τρικύκλων αυτοκινουμένων αγροτικών μηχανημάτων πολλαπλής χρήσεως. 3.Την αριθ. 411132/26.10.79 απόφαση του Πρωθυπουργού και Υπουργού Γεωργίας, περί μεταβιβάσεως αρμοδιοτήτων. 4.Τα από 17.1.80 και 20.2.80 υπομνήματα του Συλλόγου Κατασκευαστών Γεωργικών Μηχανημάτων, με τα οποία ζητείται η τροποποίηση της ανωτέρω αποφάσεως, περί τρικύκλων αγροτ. μηχανημάτων πολλαπλής χρήσεως και η επ’ αόριστο χρησιμοποίηση μεταχειρισμένων διαφορικών, κιβωτίων ταχυτήτων και συστημάτων διευθύνσεως στα ανωτέρω οχήματα. 5.Το από 15.2.80 υπόμνημα των κατασκευαστών Σαριδάκη - Βιδάκη και Γιακουμή- Σφακιανάκη, καθώς και προσωπική παράσταση της Ειρήνης Χρυσαδάκου κατασκευάστριας τρικύκλων κ.α. γεωργικών μηχανημάτων για τη διατήρηση της ανωτέρω αποφάσεως όπως έχει, ήτοι για την κατασκευή των τρικύκλων αγροτ. μηχανημάτων πολλαπλής χρήσεως εξ ολοκλήρου με καινούργια εξαρτήματα. 6.Την από 3.3.80 έκθεση επί του ανωτέρω θέματος των Ευαγγ. Καρκάνη, ειδικού γεωργικών μηχανών, προϊσταμένου του Τμήματος Εκμηχανίσεως Γεωργίας και Γεωργ. Σουβατζή, μηχανολόγου του Ι.ΓΕ.Μ.Κ. αποφασίζουμε: 1.Εγκρίνουμε τη χρησιμοποίηση μεταχειρισμένων διαφορικών κιβωτίων ταχυτήτων και συστημάτων διευθύνσεως μέχρι τέλους του 1981 στα τρίκυκλα αυτοκινούμενα αγροτικά μηχανήματα πολλαπλής χρήσεως εγχώριας κατασκευής, υπό τους κάτωθι όρους: α)Στα μεταχειρισμένα διαφορικά θα αντικαθίστανται, με καινούργια, τα τύμπανα (ταμπούρα) και όλα τα στοιχεία του συστήματος πεδήσεως (σταγόνες, κύλινδροι, σωλήνες κ.λπ.). Σελ. 332,206(α) Τεύχος 768 - Σελ. 36 β)Στο σύστημα διευθύνσεως θα χρησιμοποιείται μεταχειρισμένος ο ατέρμονας, ο οδοντωτός τομέας και το βολάν, όλα δε τα λοιπά στοιχεία (ακρόμπαρα κ.λπ.) θα είναι καινούργια. 2.Κατά τα λοιπά ισχύει η 125399/1070/384/31.3. 79 απόφασή μας. Η ισχύς της παρούσης θα αρχίσει από την ημέρα της δημοσιεύσεώς της στην εφημερίδα της Κυβερνήσεως.

[Source: greek_legal_code_raptarchis | Tokens: 2053]